**Pápai Többcélú Kistérségi Társulás**

**Elnökétől**

**8500 Pápa, Csáky L. u. 12.**

**Előterjesztés**

**a Pápai Többcélú Kistérségi Társulás Társulási Tanács**

**2013. április 25-i ülésére**

**2. napirend**

**Tárgy: Társulási Megállapodás módosítása.**

A Társulási Tanács 2012. évben több alkalommal tárgyalta a Társulás 2013. évi működésével kapcsolatos előterjesztéseket.

A Társulás a fenntartó önkormányzatok eddig meghozott döntései alapján lényegében ellátja valamennyi korábbi feladatát.

Az átalakulás lezárásaként - figyelemmel a Társulásban részt vevő önkormányzatok feladatellátást érintő döntéseire - a legfontosabb feladat és döntés a Társulási Megállapodásnak a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) IV. fejezetében rögzített szabályok szerinti módosítása, melyet a Társulási Tanács elé terjesztek.

A Társulási Megállapodás több lényeges ponton módosul.

Változik a Társulás elnevezése, de ennél fontosabb, hogy a benyújtott javaslat a társuláshoz történő csatlakozásra, az abból való kiválásra vonatkozóan részletes szabályanyagot tartalmaz. Mind a csatlakozás, mind a kiválás estén, akár az egy vagy több feladatellátást, vagy a feladatellátások mindegyikét érinti a Mötv. rendelkezései szerinti eljárási rendet tartalmazza.

Azzal, hogy a képviselő-testületnek 6 hónappal korábban kell ezen ügyekben döntését meghoznia, s kiválni év végén december 31. nappal, csatlakozni pedig január 1. napjával lehet, az a fő célkitűzésünk, hogy a jelentős számú társulásban részt vevő önkormányzat kötelező feladatellátását biztosítani tudjuk.

Egy-egy módosítás átvezetése a képviselő-testülete döntését követően érinti a törzskönyvi nyilvántartást, illetve a feladatellátó intézmény működési engedélyét is.

Annak érdekében, hogy a szükséges módosításokat megfelelő határidőben el tudjuk végezni, azokat át tudjuk vezettetni, szükség esetén működési engedélyt módosítsunk a hat hónapos előkészítő időszakra szükség van.

Fontos új szabály, hogy a Társulási Megállapodást, illetve annak módosítását, valamint a Társulási Tanács azon döntéseit, melyet a képviselő-testületeknek jóvá kell hagyniuk a Társulási Tanács döntését követő 30 napon belül, illetve a soron következő ülésén az érintett képviselő-testületek megtárgyalják. Ez a működésünk hatékonyságát jelentősen javítani fogja.

Ahogy az a korábbi Társulási Tanácsüléseken már elhangzott a Társulás Munkaszervezete 2013. június 30. nappal megszűnik, feladatait a továbbiakban részben a Feladatellátó Intézmény, a hagyományos értelemben vett munkaszervezeti feladatait pedig a Vaszari Közös Önkormányzati Hivatal látja el.

A Társulás szervezetében, működési rendjében érdemi változás nem történik, hisz azt az évek óta jól működő gyakorlat igazolta.

A Társulási Megállapodás módosításával, valamint a mai ülésnapon tárgyalandó ehhez kapcsolódó napirendekkel a Társulás Mötv. szabályaihoz igazodó átalakítási folyamata lezárul.

Kérem előterjesztésem megtárgyalni, s a Társulási Megállapodás módosítását, valamint annak egységes szerkezetét a Társulási Tanács elfogadni szíveskedjék.

Pápa, 2013. április 15.

**Kunszt Szabolcs**

**elnök**

**Pápai Többcélú Kistérségi Társulás Társulási Tanács**

**/2013. (IV. 25.) határozata**

A Pápai Többcélú Kistérségi Társulás Társulási Tanácsa a Pápai Többcélú Kistérségi Társulás társulási megállapodás módosítását és annak egységes szerkezetét – az előterjesztés 1. és 2. számú mellékletében foglaltaknak megfelelően – jóváhagyja

A Társulási Megállapodás módosítása a megállapodásban rögzítettek szerint, 2013. július 1-én lép hatályba.

Határidő: Folyamatos

Felelős: Elnök